  Григорий Фомин Анжелика Тихонова корреспондент Удмуртиын улӥсьёсты волонтёр луыса Вормон Парадэ пыриськыны ӧтё. Со сярысь «ВКонтакте» мерлыко вотэсысь «Волонтёры Победы. Удмуртия» огинын ивортӥзы. 9-тӥ куартолэзе волонтёръёс быдэс Россиын Вормон Парадъёсты но Быронтэм полклэсь шествизэ радъялозы но ортчытозы. Асмылкыдчиосты быгатонлыкъёссыя, ас быръемзыя группаослы люкозы: ветеранъёсын ужан; «Бессмертный полк» акциез радъян; трибунаосын ужан; «Георгиевская ленточка» акция; «Красная гвоздика» акция; «Равняемся на героев» ужрадэз чаклан; туспуктэмъёс лэсьтӥсьёс. Мылкыд карисьёс 14 арессэс ортчемын но Россилэн кунмуртэз луыны кулэ. Волонтёръёс радэ султон понна чӧлсконпусъя куриськон келяно, «Волонтёры Победы» сайтын куриськон кельтоно но регистрациез ортчоно. Вазиськемъёслы Вормон нуналлэн волонтёр штабеныз кивалтӥсь жингыръялоз. Тодэ вайытом, Удмуртиын улӥсьёсты «Рисуем Победу» акцие пыриськыны ӧтё.     Тегъёс: Ижкар Удмуртия ВормонНунал БыдӟымАтыкайож волонтёръёс  